CELEX: 62013CN0471
Language: el
Date: 2013-09-02 00:00:00
Title: Υπόθεση C-471/13: Αίτηση προδικαστικής αποφάσεως, την οποία υπέβαλε το Amtsgericht Rüsselsheim (Γερμανία) στις 2 Σεπτεμβρίου 2013 — Peter Link κατά Condor Flugdienst GmbH

23.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 344/45
            
         Αίτηση προδικαστικής αποφάσεως, την οποία υπέβαλε το Amtsgericht Rüsselsheim (Γερμανία) στις 2 Σεπτεμβρίου 2013 — Peter Link κατά Condor Flugdienst GmbH
   (Υπόθεση C-471/13)
   2013/C 344/78
   Γλώσσα διαδικασίας: η γερμανική
   
      Αιτούν δικαστήριο
   
   Amtsgericht Rüsselsheim
   
      Διάδικοι στην υπόθεση της κύριας δίκης
   
   
      Ενάγων: Peter Link.
   
      Εναγόμενη: Condor Flugdienst GmbH
   
      Προδικαστικά ερωτήματα
   
   
               1)
            
            
               Θεμελιώνεται δικαίωμα σε αποζημίωση, ανάλογο εκείνου των άρθρων 6 και 7 του κανονισμού (ΕΚ) 261/2004 (1), επίσης, οσάκις η άφιξη πτήσεως, για την οποία οι επιβάτες είχαν κάνει την αρχική κράτηση, καθυστερεί άνω των τριών ωρών, στο μεταξύ όμως οι επιβάτες –και αφού είχε ήδη σημειωθεί μεγάλη καθυστέρηση στην αναχώρηση– κατορθώνουν να ταξιδέψουν, αυτοβούλως, ανεξάρτητα και για ίδιο λογαριασμό, με εναλλακτική πτήση άλλης αεροπορικής εταιρείας και, επομένως, δεν ταξιδεύουν με την πτήση για την οποία έγινε η αρχική κράτηση, οι δε ως άνω επιβάτες φθάνουν με την εναλλακτική πτήση στο αεροδρόμιο προορισμού τρεις και πλέον ώρες αργότερα από την προγραμματισμένη ώρα αφίξεως της πτήσεως για την οποία είχε γίνει η αρχική κράτηση;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα: έχει αποφασιστική σημασία για τη θεμελίωση δικαιώματος, ανάλογου εκείνου των άρθρων 6 και 7 του κανονισμού (ΕΚ) 261/2004, το γεγονός ότι η εκούσια και ανεξάρτητη επιλογή εναλλακτικής πτήσεως με άλλη αεροπορική εταιρεία έγινε σε χρόνο κατά τον οποίο, σε κάθε περίπτωση, η καθυστέρηση ήταν ήδη πέντε ώρες σύμφωνα με το άρθρο 6, παράγραφος 1, στοιχείο γ', σημείο iii, και το άρθρο 8, παράγραφος 1, στοιχείο α', του κανονισμού (ΕΚ) 261/2004;
            
         
      (1)  Κανονισμός (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) 295/91 (EE L 46, σ. 1).